พิกัด ร้านไม่ได้อยู่ติดถนนแต่มีป้ายบอกทางไปร้าน ส่วนเราขาเข้ากับขาออกคนละเส้นทางกัน เปิด GPS ดีกว่า

รอบนี้เจ้าถิ่นเชิญชวนมาลองร้านดังของบ้านเขา เมนูแนะนำและน่าสนใจค่อนข้างเยอะ เห็นพนักงานยกอะไรผ่านหน้าก็ดูน่าสั่งตามไปหมด นี่ขนาดไม่ได้หิวนะแค่ตกลงกันว่า "สั่งมาลองชิมก่อนไม่ต้องเยอะ" ????

เมนูที่สั่ง
-ต้มจืดเต้าหู้สาหร่าย ราคา 80 บาท รสชาติถูกใจหลานชาย ทานคนเดียวไม่แบ่งใครจนเกลี้ยง
-ผัดฉ่าปลาดุกทะเล ???????????????? ราคา 160 บาท เนื้อปลาสด ไม่คาว ไม่เละ สั่งเผ็ดกลาง ได้รสเผ็ดกลมกล่อม ไม่เค็มเกิน เรียกเหงื่อได้นิดๆ ก็เผ็ดกลางนี่นา
-แกงส้มไข่ปลาริวกิวไหลบัว+ยอดมะพร้าว ???????????????? ราคา 200 บาท น้ำแกงครบรสกลมกล่อม ไม่หวาน ไม่เค็ม เปรี้ยวนิดๆ กำลังดี ติที่ไข่ปลาให้ ???????? ไข่ปลาแข็งและเหนียวมากทำเสียอารมณ์ แข็งเหมือนไข่ปลาดุกทะเลมากกว่า ไหลบัวกับยอดมะพร้าวกรุบกรอบดี
-ปีกไก่ทอดน้ำปลา ???????????????? ราคา 90 บาท ทอดแห้งไม่อมน้ำมัน กรอบนอกนุ่มใน ไม่เค็มจัดใช้ได้
-ปลารากกล้วยทอด ???????????????? ราคา 150 บาท ทอดแห้ง ไม่เค็ม ไม่เหม็นหืน ไม่อมน้ำมัน กรอบดีมีปนปลาอื่นแถมมาด้วย
-หมูคอนโด ???????????????? ราคา 80 บาท สั่งเพราะสงสัย ลืมนึกไปว่าคือหมูสามชั้น!! เอามาคลุกแป้งทอดจนกรอบ น้ำมันไม่เยิ้ม
-หลนเนื้อปูทะเล ???????????????? ราคา 90 บาท หลนไม่เหลวเกิน ทานแล้วรู้สึกถึงเนื้อปู กลิ่นไม่คาว รสไม่เค็ม ทานกับผักสดที่ให้มาเพลินเลย

ค่าเสียหายรวม 950 บาท/ 7 คน ถือว่าไม่แพงเลย ปริมาณก็ไม่น้อย ทานตอนบ่ายอิ่มยาวไปยันมื้อเย็น

#รีวิวที่ 1489
-----------------------------
ความของแต่ละคนไม่เหมือนกัน รีวิวนี้จึงเป็นเพียงการแสดงความคิดเห็นส่วนบุคคล ในเมนูที่สั่ง ของวันที่ทาน ณ ร้านนี้เท่านั้น